APROBACIÓN DAS BASES DE AXUDAS A DEPORTISTAS DE ALTO NIVEL 2018
ADMINISTRACIÓN LOCAL — Municipal — Ponteareas (Subvencións e axudas, 06/03/2018)

O alcalde de Ponteareas na resolución de data 23 de Febreiro de 2018, acordou Prestar aprobación as BASES REGULADORAS PARA CONCESIÓN DE BOLSAS AOS DEPORTISTAS DE ALTO NIVEL 2018, como figuran redactadas a continuación e abrir a convocatoria así como Publicar as mesmas no Taboleiro de anuncios municipal, na páxina web do Concello e no Boletín Oficial da Provincia. O prazo de admisión de solicitudes será de 15 días habiles a contar dende o día seguinte da publicación no Boletín Oficial da Provincia de Pontevedra do extracto remitido pola Base de Datos Nacional de Subvencións (BDNS). O obxecto da presente convocatoria o constitúe a concesión de bolsas a deportistas de alto nivel do Concello de Ponteareas, co fin de facilitar aos deportistas de elite a práctica deportiva e a súa participación nas competicións de alto nivel, acadando así valorar a súa especial dedicación ao deporte e á súa vez á difusión que realizan da vila de Ponteareas en aqueles eventos deportivos de carácter nacional ou internacional. As bolsas consistirán nunha cantidade en metálico. A dotación máxima por deportista será a establecida no cadro de baremación de concesión de bolsas deportivas. A contía máxima destinada a esta convocatoria é de OITO MIL EUROS (8.000€), con cargo aos presupostos do Concello de Ponteareas, para o exercicio 2018 na aplicación orzamentaria 34000-48903. No caso de presentarse máis solicitudes que cumpran os requisitos nestas subvencións do que presuposto existente (8000 €) outorgaranse a aqueles deportistas que participasen nunha competición de maior importancia, quedando o resto como “suplentes”. Esta subvención é compatible con calquera outra que se reciba das distintas administracións. Para poder ser incluído/a no Plan de Bolsas Deportivas para Deportistas Individuais, os/as solicitantes deberán cumprir todos e cada un dos seguintes requisitos: 1.—Ter nacionalidade española, ter mínimo 16 anos cumpridos á data na que tivese lugar a competición pola que concorre a estas bases.2.—Estar empadroado no Concello de Ponteareas a data de aprobación destas bases e telo estado con anterioridade polo menos dous anos.3.—Estar considerado deportista de Alto Nivel Galego ou Nacional no ano 2017.4.—Estar en posesión da correspondente licenza federativa no 2017.5.—Ter participado en calquera competición de carácter oficial con recoñecido prestixio a nivel nacional ou internacional das recollidas na táboa anexo de baremación no 2017.6.—Non ter obtido outra axuda ou bolsa deportiva concedida polo Concello de Ponteareas durante o ano 2017.7.—Non ser beneficiario de Bolsa ADO no ano 2017.8.—Será indispensable, para optar á concesión da bolsa, ter xustificado a concedida, se é o caso, o ano anterior.9.—Non estar incurso en causa de exclusión ou prohibición do artigo 13.2 e 13.3 da Lei 38/2003, Xeral de Subvencións, e artigo 10.2 e 10.3 da Lei 9/2007, de Subvencións de Galicia.10. Atoparse ao corrente das obrigas tributarias e seguridade social do Concello e con calquera outra administración. Todos estes requisitos deberán estar debidamente xustificados.3.1.—As solicitudes formalizaranse en impreso oficial, estando a disposición dos interesados no rexistro do Concello de Ponteareas ou no Departamento de Deportes.3.2.—O prazo de presentación das solicitudes será de quince días hábiles a contar dende o día seguinte da publicación no Boletín Oficial da Provincia do extracto remitido pola Base de Datos Nacional de Subvencións (BDNS). 3.3.—Os méritos que se avaliarán para esta convocatoria son aqueles referentes ao ano 2017.3.4.—As solicitudes achegarán os seguintes documentos de cada un dos deportistas propostos/as. No caso de que o deportista sexa menor de idade, a responsabilidade ao presentar a documentación será do pai, nai ou titor deste. a/ Fotocopia compulsada por ambas as dúas caras do Documento Nacional de Identidade. b/ Certificado expedido polo CSD ou pola Secretaría Xeral para o Deporte no que se acredite a condición de Deportista Alto Nivel Galego ou Nacional para o 2017 ou no seu defecto, número do Diario Oficial de Galicia ou do Boletín Oficial do Estado onde veña acreditada dita condición. c/ Fotocopia compulsada da Licenza Federativa do ano 2017. d/ Memoria da actividade deportiva realizada durante o ano 2017 onde quede salientado a participación en torneos ou competicións, dos indicados no punto 5 dos requisitos xerais. e/ Certificado da correspondente Federación Provincial, Autonómica ou Nacional onde se fagan constar as clasificacións e/ou marcas conseguidas polo deportista durante a tempada 2017. f/ Declaración xurada das bolsas, axudas e/ou remuneracións económicas que obtivese ou solicitase no período desta convocatoria. g/ Certificado de empadroamento.3.5.—O incumprimento dalgún dos requisitos xerais establecidos na Base Segunda, determinará a exclusión do solicitante para ser beneficiario/a, con preclusión do seu dereito de ser incluído como posible adxudicatario/a da bolsa, así como se lle terá desistido da súa solicitude sen máis trámite.3.6.—Finalizado o prazo de presentación de solicitudes, poderá requirirse ao solicitante, no prazo improrrogable de dez días hábiles, para que achegue a documentación omitida ou modifique no seu caso a presentada se resultase procedente.3.7.—Transcorrido o devandito prazo e sen cumprir as condicións terase por desistido a solicitude presentada.3.8.—Toda a documentación presentada se entenderá confidencial e de uso reservado do Concello de Ponteareas.3.9.—En calquera caso, a Comisión de Valoración do Concello de Ponteareas valorará a documentación achegada polos solicitantes, que será proposta para a súa aprobación polo Alcalde do Concello de Ponteareas ou persoa en quen delegue.1. A concesión das bolsas realizarase polo sistema de concorrencia competitiva.2. O órgano encargado da instrución do procedemento será o encargado do Departamento de Deportes do Concello de Ponteareas que acordará todas as actuacións necesarias para a determinación, coñecemento e comprobación dos datos en virtude dos cales debe pronunciarse a resolución.3. Todas as notificacións derivadas das actuacións de instrución se realizarana través do taboleiro de anuncios do Concello de Ponteareas, na páxina web e a través de notificación persoal.4. Mediante proposta de resolución do Alcalde ou persoa en quen delegue, publicarase na localización web, no taboleiro de anuncios do Concello e a través de notificación persoal, a relación provisional das solicitudes presentadas, admitidas e excluídas, con expresión da causa de exclusión e necesidade de subsanación no prazo de dez días hábiles dende o seguinte á publicación. En caso de non emendar a causa de exclusión terase por desistida a solicitude.5. Unha vez transcorridos os prazos de emenda publicarase nos mesmos medios a relación definitiva de admitidos e de excluídos.6. O órgano instrutor, como órgano instrutor, elaborará un informe previo sobre as solicitudes admitidas que se lle trasladarán á Comisión de Avaliación.7. A Comisión de Avaliación estará integrada polos seguintes membros: Presidente: O concelleiro de Deportes ou persoa en quen delegue. Secretaria: O secretario xeral do Concello ou persoa en quen delegue. Vocais: O interventor xeral do Concello ou persoa en quen delegue, a tesoureira municipal ou persoa en quen delegue, e un traballador municipal. Á hora da Valoración, poderá estar presente calquera membro do goberno así como outros técnicos que a Comisión de Valoración estime oportuno, todos eles con voz pero sen voto.8. Á vista do informe do instrutor do expediente, da proposta de resolución formulada pola Comisión de Avaliación, o Alcalde ditará resolución comprensiva dos seguintes extremos: 9. A publicación na localización web e no taboleiro de anuncios do Concello substituirá a notificación persoal e producirá os mesmos efectos segundo a Lei de procedemento administrativo común.10. O prazo máximo de resolución serán contados de tres meses a partir do día seguinte a aquel en que finalice o prazo de presentación de solicitudes. Se transcorrido o devandito prazo non tivese recaído resolución expresa, as solicitudes presentadas poderán entenderse desestimadas por silencio administrativo, sen prexuízo da obriga de resolver. Para xustificar a bolsa concedida, os deportistas beneficiarios deberán presentar a documentación xustificativa da mesma antes dos quince días seguintes da publicación da resolución definitiva. Os beneficiarios acreditarán o cumprimento da finalidade para a que se concede a subvención coa presentación da seguinte documentación no Rexistro Xeral do Concello. A citada documentación compoñerase de: Modelo: Memoria de Actividades. Modelo: Xustificación da subvención. Para a xustificación da realización da actividade e o cumprimento da finalidade que determinou a concesión da subvención haberá que presentar: a/ Calendario oficial das competicións nas que se participou no 2017. b/ Xustificante de inscrición nas probas nas que se participou xunto cos resultados obtidos en ditas probas, así coma a clasificación final mediante certificado expedido pola federación correspondente. No caso de que esta información se poida obter a través da páxina web da federación correspondente, poderá acreditarse a través deste medio. Deberán constar as datas e o lugar de realización. Modelo: Memoria económica indicando os gastos realizados e os ingresos obtidos, xunto cos documentos xustificativos dos gastos realizados (empregando para elo o modelo conta xustificativa). Os xustificantes presentados deberán ser por unha contía global igual ou superior ao conxunto de todos os gastos previstos. A xustificación do importe concedido entenderase realizada de forma global, sempre que se realice o proxecto presentado para as que se solicita subvención, de non ser así, reducirase a subvención no importe concedido para esa actividade non realizada. Os gastos acreditaranse: Con carácter xeral, mediante facturas ou demais documentos de valor probatorio equivalente con validez no tráfico xurídico mercantil ou con eficacia administrativa, nos termos establecidos legalmente que se correspondan a prestacións realizadas durante o período subvencionable do exercicio 2017. Presentaranse os documentos orixinais. En cumprimento co establecido no artigo 28.3 da Lei que a mesma foi utilizada como xustificante de gasto para a obtención dunha subvención por parte do Concello de Ponteareas. No caso de presentar fotocopias, deberá entenderse a dilixencia antes de facer a copia. Elementos que deben incluírse nunha factura (segundo o establecido no RD 1619/2012), 1º.—Relación de facturas ou documentos equivalentes presentados para xustificar a Bolsa concedida, que estarán seladas pola empresa, coa acreditación de estar aboadas (Segundo o establecido no RD 1619/2012, de 30 de novembro). 2º.—Facturas e demais documentos de valor probatorio equivalente no tráfico xurídico mercantil ou con eficacia administrativa a nome do beneficiario; orixinais. Considéranse gastos válidos para xustificar a bolsa concedida: Gastos derivados da adquisición e compra de material e equipamento técnico deportivo para o adestramento e a competición. Este material non poderá ser inventariable. Gastos derivados dos desprazamentos necesarios para a consecución dos obxectivos deportivos previstos, que estarán debidamente xustificados. Revisións médicas, probas de esforzo, e outros que poidan ser recoñecidos como indispensables para a consecución dos obxectivos deportivos previstos. En ningún caso se terán en conta as facturas derivadas de produtos farmacéuticos e protésicos.3º.—Declaración Responsable de que o solicitante se encontra ao corrente das súas obrigas tributarias tanto estatais coma municipais e de Seguridade Social (Modelo Anexo II). No caso dos menores de idade, será o pai, nai ou titor quen realice a declaración. Presentada polo beneficiario a documentación xustificativa, procederase á revisión desta, devolvéndose ao interesado, en caso de non ser conforme ao establecido na normativa aplicable.4º.—Certificado bancario de número de conta.5º.—Declaración xurada de que os gastos xustificados foron realizados nos adestramentos ou competicións especificados. Transcorrido o prazo de xustificación da bolsa, sen que se realizara correctamente dito trámite, a Concellaría de Deportes procederá a requirir o Beneficiario para que nun prazo de dez días hábiles dende a recepción do requirimento, presente a referida xustificación da Bolsa, apercibíndoo que no caso contrario, se producirá a perda do dereito ao cobramento da Bolsa, procedendo o reintegro no seu caso da cantidade aboada como anticipo.1º.—A presentación de solicitude de bolsa leva implícita a autorización ao Concello de Ponteareas para que publique na súa páxina web a relación de beneficiarios/as e o importe das bolsas concedidas, coas excepcións previstas nas leis.2º.—De acordo co establecido na Lei Orgánica 15/1999, do 13 de decembro, sobre Protección de Datos de Carácter Persoal, infórmase ao/á beneficiario/a que os datos facilitados acorde con estas bases pasarán a formar parte dun ficheiro, automatizado o non, con Datos de Carácter Persoal, cuxo responsable é o Concello de Ponteareas. Mediante a presentación da solicitude, o/a beneficiario/a autoriza ao Concello de Ponteareas para que utilice os Datos Persoais que aquel proporcione do seguinte xeito: O/a beneficiario/a poderá exercitar en todo momento os dereitos de acceso, rectificación, cancelación e, no seu caso, o de oposición, de conformidade co establecido na lexislación vixente, dirixíndose por escrito ao Concello de Ponteareas.3º.—No non previsto nestas Bases Particulares será de aplicación a Lei 38/2003, Xeral de Subvencións; e o Regulamento da Actividade de Fomento deste Concello. O alcalde de Ponteareas Angel Gerardo Colla Dominte